APROBACIÓN DEFINITIVA DA MODIFICACIÓN DA ORDENANZA FISCAL REGULADORA DO IMPOSTO DE BENS INMOBLES.
ADMINISTRACIÓN LOCAL — Municipal — Redondela (Ordenanzas e Regulamentos, 01/02/2023)

Aprobado provisoriamente polo Pleno deste Concello en sesión ordinaria do día 24/11/2022, o expediente de modificación provisional da Ordenanza Fiscal reguladora da imposto de bens inmobles e cumprindo o disposto no artigo 17.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas realizouse a exposición pública do mesmo durante 30 días hábiles, a contar dende o seguinte ao da publicación do anuncio no Boletín Oficial da Provincia ( BOP número 231 de data 2 de decembro de 2022). Dado que en dito período de exposición pública non houbo ningunha reclamación contra dito expediente, e cumprindo o disposto no artigo 17.3 do Real Decreto Lexislativo 2/2004, o expediente inicialmente aprobado considerarase definitivamente aprobado, sen necesidade de novo acordo plenario. Consorte ao disposto no artigo 17.4 do Real Decreto Lexislativo 2/2004 procédese á publicación no Boletín Oficial da Provincia da aprobación definitiva da modificación da Ordenanza Fiscal reguladora da imposto de bens inmobles derivada do acordo do Pleno do Concello de Redondela do 24/11/2022: Onde ata agora o apartado primeiro do artigo 2 dicía: “1. O tipo de gravame do IBI queda fixado: — No 0,40 por cento para os bens de natureza urbana. — No 0,30 por cento para os bens de natureza rústica. — No 1,10 por cento para os seguintes bens de características especiais: Os destinados á produción de enerxía eléctrica e gas e ao refino de petróleo, e ás centrais nucleares. As presas, saltos de auga e encoros, incluído o seu leito ou vaso, agás as destinadas exclusivamente ao rego. Os aeroportos e portos comerciais. — No 1,30 por cento para os seguintes bens de características especiais: As autoestradas, estradas e túneles de peaxe.” Aprobouse a súa modificación nos seguintes termos: “1. O tipo de gravame do IBI queda fixado: — No 0,40 por cento para os bens de natureza urbana. — No 0,30 por cento para os bens de natureza rústica. — No 1,30 por cento para os bens de características especiais.” Tamén se modificará a “Aprobación e Vixencia”no final da Ordenanza. Así onde ata agora dicía: “A presente modificación da ordenanza foi aprobada polo Pleno da Corporación Municipal en sesión celebrada o día 18 de decembro de 2018. Comezarase a aplicar o día 1 de xaneiro de 2019 e manterase en vigor mentres non se acorde a súa derrogación ou modificación expresa.” Aprobouse a súa modificación nos seguintes termos: “A presente modificación da ordenanza foi aprobada polo Pleno da Corporación Municipal en sesión celebrada o día 24 de novembro de 2022. Comezarase a aplicar o día 1 de xaneiro de 2024 e manterase en vigor mentres non se acorde a súa derrogación ou modificación expresa.” Contra a aprobación definitiva destas Ordenanzas unicamente poderá interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses dende a publicación da Ordenanza no Boletín Oficial da Provincia.